Vores reporter på stedet, Lisbet Christensen, fortæller, at der ud over mange repræsentanter fra store dele af pressen, også er flere tidligere ansatte fra den krakkede ebh-bank til stede i retten. De er alle tilstede i håbet om at komme i kontakt med den tidligere chef Finn Strier Poulsen og få ham i tale. Blandt andet vil de tilsyneladende gerne have svar på, hvorfor han tilbage i 2009 krævede et stort millionbeløb i fratrædelsesvederlag, en påstand som siden blev mødt med et modkrav fra staten. Der er afsat ni dage til den aktuelle sag om påstået kursmanipulation mellem ebh-banken og Sparekassen Himmerland, og sagen er blot en af fire lignende sager, som skal for retten.

Referat:
Der er stor interesse for den netop påbegyndte retssag mod fem tidligere chefer i ebh-banken og Sparekassen Himmerland. Sagen er netop gået i gang i Retten i Hjørring.